《霓裳中序第一·西泠步月闻琵琶声》
清代·过春山

苏堤古月色。又照天涯沦落客。试逐柳阴暗觅，乍听得、凄凉琵琶声急。

分明似说。问塞鸿、天外消息。关山梦、繁华一瞬，忽地送岑寂。

愁绝。青衫曾湿。记画舫亭亭，待发江潮，避又呜咽。

莫唱阳关，伤心三叠。荻花风瑟瑟。听遍了、啼鹃夜泣。

空凝伫、曲终人悄，隔岸敷峰碧。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。